Melnais saraksts (seriāls)

"Melnais saraksts" () ir amerikāņu noziegumu drāmas seriāls, kura autors ir Džons Bokenkamps. Seriāls no  līdz  tika pārraidīts NBC televīzijas kanālā ASV. Seriālam ir 10 sezonas (kopumā 218 sērijas).

Seriāls ir par bijušo valdības aģentu un vienu no FIB meklētākajiem bēgļiem (atrodas 4. vietā FIB meklētāko noziedznieku sarakstā) Reimondu "Redu" Redingtonu, kas pēc vairāku gadu slēpšanās padodas FIB, piedāvājot palīdzību ar vienu noteikumu — viņš strādās ar FIB jauno profilētāju Elizabeti Kīnu. "Reds" ir bijušais Jūras kara flotes virsnieks, ASV valdības darbinieks, tiek saukts par "noziedznieku konsjēržu". Viņš atklāj FIB, ka viņam ir saraksts ar augsta profila noziedzniekiem, par kuriem FIB pat nezina. Laika gaitā tiek arī atklāts, kāpēc Redingtons strādā ar Elizabeti. Galvenās lomas seriālā attēlo Džeimss Speiders un Megana Būna.

Seriāla pirmā sezona guva kritiķu atzinību, vairāki kritiķi atzīmēja Speidera tēlojumu.  Seriāla pirmā sezona bija 2013.—2014. gada televīzijas sezonas sestā skatītākā pārraide (ceturtā vieta starp seriāliem un pirmā — starp debijas raidījumiem). Skatītākā seriāla sērija ir otrās sezonas sērija Luther Braxton, kuras pirmo pārraidi noskatījās 25,7 miljoni skatītāju (sērija tika pārraidīta pēc Superkausa izcīņas amerikāņu futbolā).

Latvijā to rādija TV3, TV6 un LTV7.

 Sezonas 
SezonaSērijasOriģinālā pārraideSezonas sākumsSezonas beigas1222013. gada 23. septembris2014. gada 12. maijs2222014. gada 22. septembris2015. gada 14. maijs3232015. gada 1. oktobris2016. gada 19. maijs4222016. gada 22. septembris2017. gada 18. maijs5222017. gada 27. septembris2018. gada 16. maijs6222019. gada 3. janvāris2019. gada 17. maijs7192019. gada 4. oktobris2020. gada 15. maijs8222020. gada 13. novembris2021. gada 23. jūnijs9222021. gada 21. oktobris2022. gada 27. maijs10222023. gada 26. februāris2023. gada 13. jūlijs

 Atsauces 

 Ārējās saites 


Kategorija:ASV televīzijas seriāli